Document ID: 31996D0298

Komisijas Lēmums
(1996. gada 23. februāris),
ar kuru groza Lēmumu 94/984/EK, ar ko nosaka dzīvnieku veselības prasības un veterināros sertifikātus svaigas mājputnu gaļas ievešanai no noteiktām trešām valstīm
(dokuments attiecas uz EEZ)
(96/298/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 26. jūnija Direktīvu 91/494/EEK par dzīvnieku veselības nosacījumiem, kas reglamentē svaigas mājputnu gaļas tirdzniecību Kopienā un ievešanu no trešām [1], kurā jaunākie grozījumi izdarīti ar Direktīvu 93/121/EK [2], un jo īpaši tās 11. panta 1. punktu,
tā kā ar Komisijas Lēmumu 94/984/EK [3], kas grozīts ar Lēmumu 95/302/EK [4], ir noteikti dzīvnieku veselības nosacījumi un veterinārie sertifikāti svaigas mājputnu gaļas ievešanai no trešām valstīm;
tā kā tagad var pārskatīt valstu sarakstu, iekļaujot tajā Argentīnu, Bulgāriju, Lietuvu, Madagaskaru un Slovēniju, un noteikt Ķīnas reģionalizāciju saskaņā ar informāciju, kas saņemta no šīm valstīm un dažos gadījumos papildināta ar Komisijas dienestu uz vietas veikto pārbaužu rezultātiem; tā kā tomēr Madagaskara atbilst A parauga sertifikāta prasībām vienīgi attiecībā uz zosu un pīļu aknām;
tā kā šīm izmaiņām ir jāatvēl noteikts termiņš, ļaujot dalībvalstu kompetentām iestādēm īstenot šo lēmumu; tā kā ir vajadzīgs termiņa pagarinājums attiecībā uz ievedumiem no Ķīnas, ņemot vērā šīs valsts reģionalizāciju;
tā kā lēmuma nosaukums ir jāpaplašina, attiecinot to uz trešām valstīm kopumā, un ir jāsvītro norāde par noteiktām trešām valstīm;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Komisijas Lēmumu 94/984/EEK groza šādi.
1. Nosaukumā svītro vārdu "noteiktām".
2. Lēmuma I pielikumu aizstāj ar šā lēmuma pielikumu.
2. pants
Šo lēmumu piemēro no 1996. gada 1. marta.
3. pants
Šis lēmums ir adresēts dalībvalstīm.
Briselē, 1996. gada 23. februārī

Labels: 0
3
17
5